|  |
| --- |
| *NAZIV KORISNIKA:*  **UPRAVNI ODJEL ZA PROSTORO UREĐENJE, GRADITELJSTVO I OBNOVU**  **SISAČKO-MOSLAVAČKE ŽUPANIJE**  *NAZIV DOKUMENTA:*  **PRORAČUN ZA 2025.GODINU S PROJEKCIJOM ZA 2026. I 2027.**  **(obrazloženje)** |

**SADRŽAJ:**

|  |
| --- |
|  |

1. Sažetak djelokruga rada i organizacijska struktura Upravnog odjela
2. Zakonske i druge podloge na kojima se zasnivaju programi
3. Usklađenje ciljeva, strategija i programa s dokumentima dugoročnog razvoja
4. Ishodišta i pokazatelji na kojima se zasnivaju izračuni i ocjene potrebnih sredstva za provođenje programa
5. Izvještaji o postignutim ciljevima i rezultatima programa temeljeni na pokazateljima uspješnosti
6. Prijedlog proračuna za 2025. godinu s projekcijama za 2026. i 2027. godinu s obrazloženjem
   1. Obrazloženje posebnog dijela proračuna Upravnog odjela
   2. Obrazloženje posebnog dijela proračuna proračunskog korisnika -Zavoda za prostorno uređenje

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. **SAŽETI DJELOKRUG RADA I ORGANIZACIJSKA STRUKTURA UPRAVNOG ODJELA**   Upravni odjel za prostorno uređenje, graditeljstvo i obnovu (nastavno u tekstu: UO) je uspostavljen temeljem Odluke o ustroju i djelokrugu upravnih tijela Sisačko-moslavačke županije, donesene na 3. sjednici Županijske skupštine, održane 21. 10. 2021. godine („Službeni glasnik Sisačko-moslavačke županije“, broj 23/21, 26/21 i 3/24). Unutarnje ustrojstvo, opis radnih mjesta i sl. su propisani Pravilnikom u unutarnjem redu Upravnog odjela („Službeni glasnik SMŽ“ broj 33/21, 5/22, 11/23, 15/23, 6/24, 16/24, 20/24).  Detaljan opis poslova UO je naveden u članku 14. Odluke, a isti se odnose na:   * poslove prostornog uređenja, graditeljstva i eNekretnina * imovinsko-pravne poslove, poslove stambenog zbrinjavanja i obnove (u nadležnosti županije) * upravljanja državnom imovinom u nadležnosti županije (od 1.1. 2024. godine)   Upravni odjel za prostorno uređenje, graditeljstvo i obnovu je temeljem Odluke o ustroju i djelokrugu upravnih tijela preuzeo poslove Upravnog odjela za prostorno uređenje, graditeljstvo i zaštitu okoliša koji se odnose na prostorno uređenje, graditeljstvo i e-Nekretnine, te poslove Upravnog odjela za opću upravu i imovinsko-pravne poslove koji se odnose na naknadu za imovinu oduzetu za vrijeme jugoslavenske komunističke vladavine, obnovu, potporu za popravak i potporu za opremanje ratom oštećenih ili uništenih objekata, rješavanje statusnih prava izbjeglica, prognanika i povratnika, te stambeno zbrinjavanje izbjeglica, prognanika i povratnika, te zatečene službenike koji obavljaju navedene poslove, a od 1.1. 2024. godine izmjenom i dopunom Zakon o upravljanju nekretninama i pokretninama u vlasništvu RH, Upravni odjel je preuzeo i ove poslove.  Sukladno članku 19. Odluke, u Upravnom odjelu su planirani odsjeci:   * Odsjek za prostorno uređenje, graditeljstvo i e-Nekretnine (koji ima ispostave u Novskoj, Glini, Popovači i Hrvatskoj Kostajnici. Ispostava u Hrvatskoj Kostajnici ne radi, već poslove obavlja Ispostava Novska.) * Odsjek za imovinsko-pravne poslove, stambeno zbrinjavanje i obnovu (ovaj odsjek ima izdvojena radna mjesta u Petrinji, Glini, Novskoj i Kutini) * Odsjek za upravljanje državnom imovinom u nadležnosti županije   Poslovi koji se obavljaju u Odsjeku za prostornog uređenja, graditeljstva i e-Nekretnina se odnose uglavnom na izdavanje različitih akata gradnje i prostornog uređenje, vođenje izrade prostornih planova te njihovih izmjena i dopuna, te poslova e-Nekretnina. Zakoni koji propisuju izdavanje akta su **Zakon o prostornom uređenju** ( „Narodne novine“ broj 153/13, 65/17, 114/18, 39/19, 98/19, 67/23- akti koji se izdaju su: lokacijska informacija, lokacijska dozvola, rješenje o izmjenama i dopunama lokacijske dozvole, rješenje o produženju važenja lokacijske dozvole, utvrđivanje posebnih uvjeta i uvjeta priključenja, rješenje o utvrđivanju građevne čestice, potvrda parcelacijskog elaborata, ovjera elaborata etažiranja;) **Zakonom o gradnji** („Narodne novine“ broj 153/13, 20/17, 39/19 i 125/19; akti koji se izdaju su: građevinska dozvola, rješenje o izmjenama i dopunama građevinske dozvole, rješenje o ukidanju građevinske dozvole, građevinska dozvola za pripremne radove, rješenje o promjeni investitora, uporabna dozvola, uporabna dozvola za određene građevine, privremena uporabna dozvola, uporabna dozvola za dio građevine, prijava početka građenja i iskolčenja, prijava početka uklanjanja, rješenje o odbijanju/odbacivanju ili obustavi, potvrda glavnog projekta;) **Zakonom o postupanju s nezakonito izgrađenim zgradama** („Narodne novine“ broj 86/12, 143/13, 65/17 i 14/19; akt koji se izdaje je: rješenje o izvedenom stanju); **Zakonom o procjeni vrijednosti nekretnina** („Narodne novine“ broj [78/15](https://narodne-novine.nn.hr/clanci/sluzbeni/2015_07_78_1491.html); na temelju ovog zakona obavlja se validacija podataka iz kupoprodajnih i drugih ugovora, izdaju se izvadci, obavlja pregled Elaborata procjene vrijednosti nekretnina, izrađuju planovi i izvješća i dr.).  Poslovi Upravnog odjela obuhvaćaju pored prethodno opisanih i koordinaciju i praćenje rada proračunskog korisnika: Zavoda za prostorno uređenje Sisačko- moslavačke županije, sukladno zakonskoj regulativi, Odluci o osnivanju, Statutu Zavoda, Programu rada i financijskom planu Zavoda i dr. stoga ovo izvješće sadrži i dio koji se odnosi na rad Zavoda za prostorno uređenje.  Poslovi prostornog uređenja i gradnje se obavljaju u Sisku za područje općina Lekenik, Martinska Ves, Sunja, i Dvor, a po potrebi i ostalih područja (ovisno o opterećenju ispostava), te u ispostavama: Ispostava Novska (obavlja poslove prostornog uređenja i gradnje za gradove Novska i Hrvatska Kostajnica, te općine Jasenovac, Lipovljani, Donji Kukuruzari, Majur i Hrvatska Dubica), Ispostava Popovača (za područje Grada Popovača, te Općinu Velika Ludina), Ispostava Glina (za područje Grada Gline, te općina Topusko i Gvozd) i Ispostava Hrvatska Kostajnica (ne radi, te poslove obavlja Ispostava Novska).  Poslovi koje obavlja Odsjek za imovinsko-pravne poslove, stambeno-zbrinjavanje i obnovu se odnose na utvrđivanje prava na naknadu za imovinu oduzetu za vrijeme jugoslavenske komunističke vladavine, izdavanje uvjerenje o pokrenutim postupcima naknade, izvlaštenje nekretnine (potpuno ili djelomično), osiguranje dokaza o stanju i vrijednosti nekretnine za koju se predlaže izvlaštenje, davanje odobrenja korisniku izvlaštenja za obavljanje pripremnih radnji, donošenje privremenog rješenja, stupanje u posjed izvlaštene nekretnine u tijeku postupka izvlaštenja, određivanje naknade za izvlaštenje nekretnine i sklapanje nagodbi, rješavanje pitanja obnove i potpore za popravak ratom oštećenog i uništenog objekta kao i povrata vlastitih uloženih sredstava za obnovu, rješavanje o statusnim pitanjima izbjeglica, prognanika i povratnika, te pravo na stambeno zbrinjavanje i sl. Poslovi i način obavljanja istih propisani su **Zakonom o izvlaštenju i određivanju naknade (“Narodne novine” broj 74/14, 69/17 i 98/19) i Zakonom o izvlaštenju (“Narodne novine” broj 9/94, 35/94-isp., 112/00, 114/01, 79/06, 45/11 i 34/12-završetak za pokrenute postupke), Zakonom o naknadi za imovinu oduzetu za vrijeme jugoslavenske komunističke vladavine (“Narodne novine” broj 92/96, 39/99,42/99, 92/99, 43/00, 131/00, 27/01, 34/01, 65/01, 118/01, 80/02, 81/02 i 98/19), Zakonom o stambenom zbrinjavanju na potpomognutim područjima (“Narodne novine” broj 106/18 i 98/19), Zakonom o obnovi (“Narodne novine” broj 24796, 54796, 87796, 57/00, 38/09, 45/11, 51A/13 i 98/19), Zakonom o statusu prognanika i izbjeglica (“Narodne novine” broj 96/96, 39/95, 29/99, 128/99, 51a/13 i 98/19).**  **Poslovi koje obavlja Odsjek za upravljanje državnom imovinom u nadležnosti županije su poslovi propisani Zakonom o upravljanju nekretninama i pokretninama u vlasništvu Republike Hrvatske (“Narodne novine” broj 155/23) i odnose se na rješavanje po zahtjevima stranaka imovine na neizgrađenom građevinskom zemljištu, građevinama sa zemljištem za redovitu uporabu te građevine, dok ostale rješavaju druga tijela (Ministarstvo, veliki gradovi sjedišta županija, ustanove koje upravljaju parkom prirode illi nacionalnim parkom, JLS, odnosno drugo nadležno tijelo.)**  **Popunjavanje radnih mjesta se obavlja na temelju Pravilnika o unutarnjem redu Upravnog odjela za prostorno uređenje, graditeljstvo i obnovu, a popunjenost radnih mjesta s danom 15. 11. 2024. godine je bila sljedeća:**   |  |  |  |  | | --- | --- | --- | --- | | Broj sistematiziranih /  broj popunjenih radnih mjesta | prostorno uređenje, graditeljstvo i e-Nekretnine | imovinsko-pravna, stambeno zbrinjavanje i obnova | **Upravljanje državnom imovinom u nadležnosti županije** | | **60/39** | **33/22** | **19/13** | **7/4** | |
|  |
|  |

Struktura zaposlenih (15. 11. 2024.) je bila sljedeća:

|  |  |  |
| --- | --- | --- |
| VSS | VŠS | SSS |
| 24 | 3 | 12 |

1. **ZAKONSKE I DRUGE PODLOGE NA KOJIMA SE ZASNIVAJU PROGRAMI**

Kako je program Upravnog odjela vezan uz provođenje zakonskih propisa i ispunjavanje obveza (propisanih zakonom) Županije prema RH, jedinicama lokalne samouprave, pravnim i fizičkim osobama te javno-pravnim tijelima, osnovni zakonski propisi na temelju kojih odjel radi su sljedeći:

* Zakon o gradnji („Narodne novine“ broj [153/13](https://narodne-novine.nn.hr/clanci/sluzbeni/2013_12_153_3221.html), [20/17](https://narodne-novine.nn.hr/clanci/sluzbeni/2017_03_20_456.html), [39/19](https://narodne-novine.nn.hr/clanci/sluzbeni/2019_04_39_802.html) i 125/19)
* Zakon o prostornom uređenju („Narodne novine“ broj [153/13](https://narodne-novine.nn.hr/clanci/sluzbeni/2013_12_153_3220.html), [65/17](https://narodne-novine.nn.hr/clanci/sluzbeni/2017_07_65_1494.html), [114/18](https://narodne-novine.nn.hr/clanci/sluzbeni/2018_12_114_2218.html), [39/19](https://narodne-novine.nn.hr/clanci/sluzbeni/2019_04_39_801.html) , 98/19, 67/23)
* Zakon o građevnim proizvodima („Narodne novine“ broj [76/13](https://narodne-novine.nn.hr/clanci/sluzbeni/2013_06_76_1523.html), [30/14](https://narodne-novine.nn.hr/clanci/sluzbeni/2014_03_30_514.html), [130/17](https://narodne-novine.nn.hr/clanci/sluzbeni/2017_12_130_2990.html), [39/19](https://narodne-novine.nn.hr/clanci/sluzbeni/2019_04_39_798.html) i 118/20)
* Zakon o komori arhitekata i komorama inženjera u graditeljstvu i prostornom uređenju („Narodne novine“ broj [78/15](https://narodne-novine.nn.hr/clanci/sluzbeni/2015_07_78_1490.html), [114/18](https://narodne-novine.nn.hr/clanci/sluzbeni/2018_12_114_2217.html), 110/19)
* Zakon o poslovima i djelatnostima prostornog uređenja i gradnje („Narodne novine“ broj [78/15](https://narodne-novine.nn.hr/clanci/sluzbeni/2015_07_78_1489.html), [118/18](https://narodne-novine.nn.hr/clanci/sluzbeni/2018_12_118_2350.html), 110/19)
* Zakon o postupanju s nezakonito izgrađenim zgradama („Narodne novine“ broj [86/12](https://narodne-novine.nn.hr/clanci/sluzbeni/2012_07_86_1963.html), [143/13](https://narodne-novine.nn.hr/clanci/sluzbeni/2013_12_143_3070.html), [65/17](https://narodne-novine.nn.hr/clanci/sluzbeni/2017_07_65_1495.html), [14/19](https://narodne-novine.nn.hr/clanci/sluzbeni/2019_02_14_280.html))
* Zakon o procjeni vrijednosti nekretnina („Narodne novine“ broj [78/15](https://narodne-novine.nn.hr/clanci/sluzbeni/2015_07_78_1491.html))
* Zakon o državnoj izmjeri i katastru nekretnina („Narodne novine“ broj 112/18 i 39/22)
* **Zakon o općem upravnom postupku** (“Narodne novine”, broj [47/09](https://narodne-novine.nn.hr/clanci/sluzbeni/2009_04_47_1065.html), 110/21)
* **Zakon o upravnim sporovima** (“Narodne novine”, broj [20/10](https://narodne-novine.nn.hr/clanci/sluzbeni/2010_02_20_483.html), [143/12](https://narodne-novine.nn.hr/clanci/sluzbeni/2012_12_143_3036.html), [152/14](https://narodne-novine.nn.hr/clanci/sluzbeni/2014_12_152_2858.html), [94/16](https://narodne-novine.nn.hr/clanci/sluzbeni/2016_10_94_2008.html), [29/17](https://narodne-novine.nn.hr/clanci/sluzbeni/2017_03_29_657.html), 110/21)
* Zakon o upravnim pristojbama („Narodne novine“ broj [115/16](https://narodne-novine.nn.hr/clanci/sluzbeni/2016_12_115_2521.html), 114/22)
* Zakon o obilježavanju i održavanju groblja i grobova poginulih i umrlih interniraca, pripadnika stranih oružanih sila, političkih i ratnih zarobljenika na području RH u I. i II. svjetskom ratu („Narodne novine“ 91/92, 26/93, 29/94 i 143/12 )
* Zakon o grobljima („ Narodne novine“ 19/98, 50/12 i 89/17)
* Zakon o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 , 98/19, 144/20)
* Podzakonskim aktima (pravilnicima, uredbama, tehničkim propisima utemeljenim na zakonima), te općim aktima jedinica lokalne samouprave u SMŽ – prostorni planovi
* Zakon o izvlaštenju i određivanju naknade (“Narodne novine” broj 74/14, 69/17 i 98/19)
* Zakon o izvlaštenju (“Narodne novine” broj 9/94, 35/94-isp., 112/00, 114/01, 79/06, 45/11 i 34/12-završetak za pokrenute postupke),
* Zakon o naknadi za imovinu oduzetu za vrijeme jugoslavenske komunističke vladavine (“Narodne novine” broj 92/96, 39/99,42/99, 92/99, 43/00, 131/00, 27/01, 34/01, 65/01, 118/01, 80/02, 81/02 i 98/19),
* Zakon o stambenom zbrinjavanju na potpomognutim područjima (“Narodne novine” broj 106/18 i 98/19),
* Zakon o obnovi (“Narodne novine” broj 24/96, 54/96, 87/96, 57/00, 38/09, 45/11, 51A/13 i 98/19),
* Zakon o statusu prognanika i izbjeglica (“Narodne novine” broj 96/96, 39795, 29/99, 128/99, 51a/13 i 98/19).
* Zakon o upravljanju nekretninama i pokretninama u vlasništvu Republike Hrvatske („Narodne novine“ broj 155/23)

U rješavanju poslova prostornog uređenja i gradnje, te e-Nekretnina pored zakonskih propisa, rješenja se zasnivaju i na odredbama prostornih planova (Prostornog plana Sisačko-moslavačke županije, te prostornih planova jedinica lokalne samouprave koje su u nadležnosti Upravnog odjela, a to su svi gradovi osim Siska, Petrinje i Kutine, te sve općine).

Ovdje treba naglasiti i činjenicu da je Upravni odjel nositelj izrade prostornog plana Županije kao i njegovih izmjena i dopuna (U tijeku je izrada V. izmjena i dopuna prostornog plana županije i postupak strateške procjene utjecaja Plana na okoliš.)

**3. USKLAĐIVANJE CILJEVA, STRATEGIJA I PROGRAMA UPRAVNOG ODJELA S PLANIRANIM POLITIKAMA SISAČKO-MOSLAVAČKE ŽUPANIJE**

Upravni odjel obavlja poslove javne/regionalne uprave i samouprave, kao i preuzete poslove ureda državne uprave (stambeno zbrinjavanje, imovinsko-pravni poslovi), poslove preuzete od Ministarstva prostornog uređenje, graditeljstva i državne imovine (upravljanje državnom imovinom u nadležnosti županije), te su poslovi i programi planirani u proračunu propisani zakonima koji reguliraju prostorno uređenje, graditeljstvo, e-Nekretnine, imovinsko-pravne poslove, stambeno zbrinjavanje i obnovu, upravljanje državnim nekretninama. Programi su usklađen s prioritetnim javnim politikama Sisačko-moslavačke županije i to:

* gospodarski rast (prostorno-planskom dokumentacijom, izmjenama i dopunama prostornih planova se nastoje otvoriti mogućnosti gradnje i razvoja gospodarstva i infrastrukture u županiji), a osobito
* održivo upravljanje (izradom i provedbom planskih dokumenata, te učinkovitim planiranjem i upravljanjem imovinom i prostorom županije, te učinkovitim i brzim rješavanjem imovinsko – pravnih poslova i poslova stambenog zbrinjavanja, nastoji se doprinijeti učinkovitom upravljanju resursima te stvoriti povoljne uvjete za gospodarski razvoj i rast, kao i za demografsku obnovu prostora.

Navedeni prioriteti javnih politika županije ostvarivat će se provedbom posebnih ciljeva, čijem će ostvarenju pridonijeti i program Upravnog odjela kroz posebni cilj oznake: **PC10** - Učinkovito upravljanje resursima, a mjere kojima pridonosi program odjela su:

10.1. učinkovita uprava i administracija

10.2. učinkovito i održivo planiranje i upravljanje imovinom i prostorom županije

10.3. uređenje naselja i stanovanje

10.6. priprema i provedba strateških dokumenata

**4. ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Ocjena potrebnih sredstava za provedbu programa (aktivnosti) Upravnog odjela je napravljena na temelju dosadašnjeg rada i iskustva, te na temelju Programa rada javne ustanove Zavod za prostorno uređenje SMŽ, kao i ugovora čiju provedbu prati Upravni odjel. Aktivnosti i rad su propisani zakonima i podzakonskim aktima, te ovlastima koje je županija kao jedinica regionalne samouprave dobila u provedbi tih zakona.

Radom upravnog odjela, Županija ostvaruje prihode, a prihodi se ostvaruju kroz upravne pristojbe koje se plaćaju za dokumente koje izdaje upravi odjel a od 1.1. do 31. 10. 2024. godine izdano je ukupno  **2.449** akata gradnje i prostornog uređenja, zatim je izdano **326** izvadak iz baze e-Nekretnina te je i po toj osnovi ostvaren određeni prihod u 2024. godini, a očekuje se isti ili veći prihod u 2025. godini, jer se i upravljanjem nekretninama u vlasništvu RH (prodaja, zakup i sl.) ostvaruje prihod od 20 % ukupne cijene prodaje/najma i sl. a cijena se određuje Elaboratima procjene vrijednosti nekretnine.

**5. IZVJEŠTAJI O POSTIGNUTIM CILJEVIMA I REZULTATIMA PROGRAMA TEMELJENI NA POKAZATELJIMA USPJEŠNOSTI**

Izvještaji o postignutim ciljevima i rezultatima programa se izrađuju za svako šestomjesečno razdoblje (Izvješće o izvršenju proračuna, Izvješće o radu župana, godišnje izvješće o provedbi Provedbenog programa SMŽ…). Rad Upravnog odjela se prati kroz sustave CIS, e-Dozvola i e-Nekretnine, te se može pratiti i kroz broj i vremenski period rješavanja predmeta (broj izdanih lokacijskih dozvola, građevinskih dozvola, uporabnih dozvola, izdanih izvadaka iz baze e-Nekretnina …), a što se i čini. Pokazatelji uspješnosti su prikazani za svaku mjeru, a uspješnost tijekom 2024. godine se provjera kroz sljedeće:

Mjera 10.1. – broj izdanih rješenja u postupcima rješavanja imovinsko-pravnih poslova

-broj izdanih rješenje u postupcima stambenog zbrinjavanja

Mjera10.2. Učinkovito i održivo planiranje i upravljanje prostorom županije se prati kroz:

- broj izdanih lokacijskih dozvola

- broj izdanih lokacijskih informacija

- broj sudionika na javnoj raspravi

Kao i kroz sljedeće pokazatelje:

* broj izdanih izvadaka iz Zbirke kupoprodajnih cijena (ZKC-a)
* broj održanih sjednica Povjerenstva za procjenu vrijednosti nekretnina
* te broju pregledanih elaborata vrijednosti nekretnina

Mjera 10.3.Uređenje naselja i stanovanje se prati kroz:

* broj izdanih građevinskih
* broj izdanih uporabnih dozvola
* te broj terenskih obilazaka

Mjera 10.6. Pripreme i provedbe strateških dokumenata se prati kroz (podatke daje Zavod za prostorno uređenje, koji prati izradu i daje suglasnosti na planove gradova/općina, te izrađuje planove županije, izvješća o stanju u prostoru i dr.):

* broj izrađenih planova
* broj posjetitelja na geo-portalu

Program upravljanja državnom imovinom je novi program UO, budući da je županije preuzela ove poslove s 1.1. 2024. godine od Ministarstva prostornog uređenje, graditeljstva i državne imovine.

U ovom izvješću (obrazloženju proračuna) se daju podaci o izvršenju do 31 .10. 2024. god.

**6. PRIJEDLOG FINANCIJSKI PLAN ZA 2025. GODINU S PROJEKCIJOM ZA 2026. I 2027. GODINU S OBRAZLOŽENJEM**

Prihod Upravnog odjela čine sredstva administrativnih pristojbi koje se naplaćuju sukladno Zakonu o upravnim pristojbama i Uredbi o tarifi upravnih pristojbi za izdavanje akata gradnje, prostornog uređenja, izdavanje izvadaka iz baze e-Nekretnina i dr., dijela komunalne naknade (dio koji pripada županiji), sredstva naknade za zadržavanje nelegalno izgrađenih građevina (30 % naknade koje JLS-i doznačavaju u proračun županije), sredstva koja se uplaćuju u proračun županije za izvlaštenja (15 EUR-a za potpuno izvlaštenje odnosno 10 EUR-a za djelomično izvlaštenje, s time da se ukoliko postoji više suvlasnika, sredstva uvećavaju za 3, EUR-a za svakog suvlasnika), te prodajom /zakupom i sl. državne imovine s kojom gospodari županija (20 % kupoprodajne cijene je prihod županije).

Sva naplaćena sredstva su prihod županije. Podatke o prihodima prati Upravni odjel za proračun, financije i javnu nabavu, a planirani rashodi u 2025. godini se odnose na:

|  |  |  |  |  |
| --- | --- | --- | --- | --- |
| **RED. BROJ** | **NAZIV PROGRAMA** | **Proračun 2025.** | **Projekcija 2026.** | **Projekcija 2027.** |
| **GLAVA 1** | **UPRAVNI ODJEL ZA PROSTORNO UREĐENJE, GRADITELJSTVO I OBNOVU** | | | |
| **Program**  **1001** | **Dokumenti prostornog uređenja** | 75.000,00 |  |  |
| *Aktivnost*  *A100001* | *Prostorno uređenje i gradnja* | 65.000,00 |  |  |
| *Aktivnost*  *A100002* | *Izrada Plana približnih vrijednosti nekretnina* | 10.000,00 |  |  |
| **Program**  **1002** | **Upravljanje državnom imovinom u nadležnosti županije** | 35.000,00 |  |  |
| *Aktivnost*  *A100003* | *Upravljanje državnom imovinom u nadležnosti županije* | 35.000,00 |  |  |
| **UKUPNO** |  | 110.000,00 | 100.000,00 | 100.000,00 |
| **GLAVA 2** | **JU Zavod za prostorno uređenje** | | | |
|  | ***Redovna djelatnost JU Zavoda*** | 468.468,87 | 403.006,70 | 378.006,70 |
| **UKUPNO:** |  | **578.468,87** | 503.006,70 | 478.006,70 |
| **6.1. OBRAZLOŽENJE POSEBNOG DIJELA PRORAČUNA UPRAVNOG ODJELA**   |  |  | | --- | --- | | **NAZIV PROGRAMA:**  **CILJ PROGRAMA:**  **POKAZATELJI USPJEŠNOSTI PROGRAMA:**  **OPIS PROGRAMA:**  **OBAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA:** | **Dokumenti prostornog uređenja**  Osnovni cilj programa je održivo upravljanje prostorom uz omogućavanje gospodarskog rasta i povećanja životnog standarda građana.  Za ostvarenje ovog cilja potrebno je učinkovito planirati uporabu prostora kroz izradu i donošenje dokumenata prostornog uređenja (prostornih planova), upravljanje imovinom, te učinkovitom i brzom rješavanju imovinsko – pravnih poslova čime bi se doprinijeti učinkovitom upravljanju resursima te stvoriti povoljne uvjete za gospodarski razvoj i rast, za demografsku obnovu prostora i podizane standarda građana.  Pokazatelji uspješnosti programa su prikazani za svaku mjeru i to:  10.1. – Učinkovita uprava i administracija – pokazatelji uspješnosti su broj izdanih rješenje u postupcima rješavanja imovinsko-pravnih poslova i stambenog zbrinjavanja  10.2. Učinkovito i održivo planiranje i upravljanje imovinom i prostorom županije – pokazatelji uspješnosti su broj izdanih izvadaka iz ZKC-a; broj sjednica povjerenstva; broj pregledanih elaborata; broj izdanih lokacijskih dozvola. Broj izdanih lokacijskih informacija, broj sudionika na javnim raspravama  10.3. Uređenje naselja i stanovanje – pokazatelji uspješnosti su broj izdanih građevinskih dozvola, broj izdanih uporabnih dozvola, broj terenskih obilazaka  10.6. Priprema i provedba strateških dokumenata – pokazatelje uspješnosti prati Zavod za prostorno uređenje, a isti su : broj izrađenih i donesenih planova; broj posjetitelja na geo-portalu.  Navedeni pokazatelji se unese u Provedbeni program SMŽ, izrađuje se Izvješće o izvršenju Provedbenog programa za prethodnu godinu, te se podaci prikazuju u Izvješću o izvršenju proračuna i u Izvješću o radu župana. Tijekom 2024. godine ostvareno je sljedeće (do 31.10.2024.):  Mjera 10.1. – Učinkovita uprava i administracija – pokazatelji uspješnosti  - broj izdanih rješenje u postupcima imovinsko-pravnih poslova - 631  - broj izdanih rješenje u postupcima stambenog zbrinjavanja - 82  Mjera 10.2.: učinkovito i održivo planiranje i upravljanje prostorom županije – pokazatelj rezultata su:  - broj izdanih lokacijskih dozvola /ciljana vrijednost 2024 = 20 / do 31.10. 2024. izdano je lokacijskih dozvola 22  - broj izdanih lokacijskih informacija /ciljana vrijednost 2024. =127 / do 31.10. 2024. izdano je 534  - broj sudionika javne rasprave (ukoliko su održane)/ciljana vrijednost 15/ do 31.10. broj je bio 0 (nije bilo rasprava o prostornom planu županije)  Mjera 10.3. uređenje naselja i stanovanje – pokazatelji uspješnosti su:   * broj izdanih građevinskih dozvola/ ciljana vrijednost 2024. = 48/ ostvareno do 31.10 2024. - 232 * broj izdanih uporabnih dozvola/ciljana vrijednost 2024. = 138/ ostvareno do 31.10. 2024. – 613 * broj terenskih obilazaka/ciljana vrijednost za 2024. = 72/ ostvareno do 31. 10. 2024. - 250 * Broj izvadaka iz ZKC-a /ciljana vrijednost za 2024. =138/ ostvareno do 31.10 2024. -326 * Broj sjednica Povjerenstva /ciljana vrijednost za 2023. = 10/ do 31.10. 2024. ostvareno 30 * Broj pregledanih Elaborata / ciljana vrijednost za 2023. = 72/ do 31. 10. 2024. ostvareno 138   Mjera 10.6.priprema i provedba strateških dokumenata prati se kroz sljedeće pokazatelje:   * Broj donesenih prostornih planova/ ciljana vrijednost za 2024. je 4 = / ostvareno do 31.10 2024. – 6 planova i 2 pročišćena teksta planova (SMŽ i Sunja) * Broj posjetitelja na geo-portalu / ciljana vrijednost za 2023. je 154/ ostvareno do 31.10. 2024. – 5260   Program Dokumenti prostornog uređenja se provodi kroz sljedeće aktivnosti:  **Aktivnost A100001 - izdavanja akata/dokumenata prostornog uređenja i gradnje**  Ova aktivnost obuhvaća poslove na vođenju postupaka te donošenje rješenja iz područja prostornog uređenja i gradnje (sukladno odrednicama Zakona o gradnji, Zakona o prostornom uređenju, prostornim planovima), vođenje postupaka izrade i donošenja akata prostornog uređenja u nadležnosti županije i dr.  Ova aktivnost obuhvaća i postupak izrade i donošenja izmjena i dopuna prostornog plana županije (u tijeku je izrada V. izmjena i dopuna Prostornog plana županije), te vođenje postupaka izrade Strateških studija utjecaja na okoliš Planova, usklađenja Planova i odrednica Strateških studija, te provedbu postupaka javnih uvida i rasprava za navedene dokumente, sukladno zakonskim propisima Zakona o prostornom uređenju, Zakona o zaštiti okoliša, Zakona o zaštiti prirode i podzakonskim aktima vezanim za ove zakone.  **Aktivnost A100002 - procjena vrijednosti nekretnina**  Ova aktivnost obuhvaća postupke vođenja registra e-Nekretnina, izdavanja informacija i izvadaka, te izradu Plana približnih vrijednosti nekretnina na području SMŽ. (Plan približnih vrijednosti nekretnina u RH -kartografski prikaz cjenovnih blokova nekretnina na temelju kojih se određuje tržišna vrijednost nekretnina, koji temeljem članka 70. stavka 3. Zakona o procjeni vrijednosti nekretnina izrađuje Ministarstvo graditeljstva i prostornog uređenja. Temeljem tog dokumenta, te članaka 8. i 12. Zakona, SMŽ je obvezna izraditi Plan približnih vrijednosti nekretnina za svoje područje, a što je planirano provesti kroz ovu aktivnost).  Postizanje ciljeva provedbom ovog programa obrazloženo je u dijelu pokazatelji uspješnosti programa, te se smatra da će se učinkovitom provedbom programa ostvariti zadani ciljevi, odnosno da će se ostvariti učinkovito upravljanje resursima koje se očituje kroz mjere:  10.1. učinkovita uprava i administracija  10. 2. učinkovito i održivo planiranje i upravljanje imovinom i  prostorom županije  10.3. uređenje naselja i stanovanje  10.6. priprema i provedba strateških dokumenata  Provedbom ovih mjera ostvario bi se osnovi cilj, a to je održivo upravljanje prostorom uz omogućavanje gospodarskog rasta i povećanja životnog standarda građana. | | | | | |

|  |  |
| --- | --- |
| **NAZIV PROGRAMA**  **CILJ PROGRAMA:**  **POKAZATELJI USPJEŠNOSTI PROGRAMA:**  **OPIS PROGRAMA:**  **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA:** | **Upravljanje državnom imovinom u nadležnosti županije**  Poduzimanje svih radnji u vezi nekretnina u vlasništvu RH s pažnjom dobrog gospodara i zakonskim načelima upravljanja nekretninamaradi uređenja pravnih odnosa na toj državnoj imovini.  Broj riješenih predmeta odnosno imovinsko-pravnih odnosa i stavljanje nekretnina u funkciju.  Upravljanje neizgrađenim građevinskim zemljištem i građevinama sa zemljištem nužnim za redovitu uporabu te građevine, a koje se nalaze na području Sisačko-moslavačke županije osim grada sjedišta županije ili ako zakonom ili posebnim propisima nije drugačije propisano.  Raspolaganje nekretninama provodi se sklapanjem pravnih poslova čija je posljedica prijenos, otuđenje ili ograničenje prava vlasništva RH u korist fizičke ili pravne osobe i to: prodaja, darovanje, osnivanje prava građenja, osnivanje prava služnosti , zakup, najam i razvrgnuće suvlasničke zajednice.  Izvršavanje svih vlasničkih prava i dužnosti na nekretninama u vlasništvu RH.  Investicijsko i tekuće održavanje nekretnina u vlasništvu RH, po potrebi utvrđivanje ili promjena namjene nekretnine, podnošenje zahtjeva u postupcima izrade prostornih planova, suglasnosti u postupku ishođenja akata prostornog uređenja i gradnje, geodetskih elaborata i drugim postupcima kojima se izravno i/ili neizravno utječe na državnu imovinu.  Ostvarenjem ciljeva ovoga programa postići će se optimizacija upravljanja državnom imovinom i ubrzati stavljanje u funkciju neiskorištenih nekretnina. Lakše će se pratiti rezultati i učinci upravljanja nekretninama u vlasništvu RH kao i smanjiti portfelji nekretnina u vlasništvu RH. |

Obrazloženje proračuna u dijelu koji se odnosi na Zavod za prostorno uređenje Sisačko-moslavačke županije daje v.d. ravnateljica Zavoda.

Financijski plan Zavoda za prostorno uređenje za 2025. godinu s projekcijama za 2026. i 2027. godinu je donijelo Upravno vijeće Zavoda na 25. sjednici održanoj 30.10.2024. godine (KLASA;007-03/24-02/06; URBROJ:2176-117-02-24-4), a isti je utemeljen na Program rada Zavoda za 2025. godinu, koji je također donijelo Upravno vijeće Zavoda dana 30.10.2024. godine (KLASA:007-03/24-02/06, URBROJ:2176-117-01-24-3). Na oba dokumenta župan je sukladno članku 5. Odluke o osnivanju Zavoda dao suglasnost 4. studenog 2024. godine.

**6.2.OBRAZLOŽENJE POSEBNOG DIJELA PRORAČUNA JU ZAVOD ZA PROSTORNO UREĐENJE SMŽ**

Financijski plan Zavoda za prostorno uređenje Sisačko - moslavačke županije za 2025. godinu s projekcijama za 2026. i 2027. godinu (u daljnjem tekstu: Financijski plan Zavoda) sadrži opći dio i posebni dio te obrazloženje Financijskog plana. Opći dio Financijskog plana Zavoda sadrži sažetak Računa prihoda i rashoda i Računa financiranja, Račun prihoda i rashoda i Račun financiranja te preneseni višak prihoda. Posebni dio Prijedloga Financijskog plana Zavoda sastoji se od Plana rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Cijeli financijski plan je moguće preuzeti na web stranicama Zavoda, a ovdje se daje obrazloženja općeg i posebnog dijela Financijskog plana.

Zavod za prostorno uređenje Sisačko-moslavačke županije (u daljnjem tekstu: Zavod) osnovan je temeljem Zakona o prostornom uređenju i gradnji („Narodne novine", broj 76/07, 38/09, 55/11, 90/11 i 50/12) kao javna ustanova za obavljanje djelatnosti prostornog uređenja Sisačko-moslavačke županije.

Djelatnost Zavoda utvrđena je Zakonom o prostornom uređenju („Narodne novine", broj 153/13, 65/17, 114/18, 39/19, 98/19 i 67/23) i obuhvaća: izradu, odnosno koordinaciju izrade i praćenje provedbe prostornih planova područne razine, izradu izvješća o stanju u prostoru, vođenje informacijskog sustava prostornog uređenja i upravljanje istim u okviru njegovih ovlasti, pripremu polazišta za izradu, odnosno stavljanje izvan snage prostornih planova užih područja, pružanje stručne savjetodavne pomoći u izradi prostornih planova lokalne razine, izradu prostornih planova uređenja gradova i općina, generalnih urbanističkih planova, urbanističkih planova uređenja od značaja za Državu, odnosno Županiju te obavljanje stručno analitičkih poslova iz područja prostornog uređenja, ako to zatraži nadležno Ministarstvo ili Župan i druge poslove u skladu sa Zakonom o prostornom uređenju i Statutom Zavoda.

U okviru redovne djelatnosti Zavoda planirana su sredstva za plaće i doprinose, materijalne i financijske rashode i nabavu uredske opreme, namještaja i računalnih programa.

Izračuni i ocjene potrebnih sredstava planirani su temeljem stvarnih troškova iz prethodnih godina uvažavajući potrebu za održavanjem odnosno unaprjeđenjem postojećih standarda.

Financijskim planom za 2025. godinu predviđeni su ukupni prihodi Zavoda u iznosu od 468.468,87 eura, što je za 38.390,61 eura (7,57 %) manje u odnosu na Financijski plan Zavoda za prethodnu 2024. godinu. Sveukupni prihodi sastoje se od očekivanih prihoda iz nadležnog proračuna koji iznose 315.448,73 eura, vlastitih prihoda koji iznose 56.084,00 eura, pomoći iz nenadležnog proračuna koji iznose 83.842,84 eura i ostalih prihoda u iznosu od 13.093,30 eura. Dio prenesenih sredstva iz prethodnih godina (višak prihoda) planira se potrošiti u 2025. godini u iznosu od 46.450,00 eura.

Planirani prihodi u 2025. godini iz Županijskog proračuna smanjeni su u odnosu na 2024. godinu za 11,59 %. Vlastiti prihodi od pruženih usluga planiraju se u iznosu od 2.600,00 eura.

Planirani prihodi od pomoći iz nenadležnog proračuna iznose 12.392,84 eura, što je manje u odnosu na prethodnu godinu za 47.506,16 eura.

Projekcija prihoda za 2026. iznosi 403.006,70 eura, a za 2027. godinu 378.006,70 eura, odnosno planira se smanjenje proračuna u odnosu na 2025. godinu.

OBRAZLOŽENJE RASHODA

Rashodi za zaposlene u Zavodu planirani su prema broju zaposlenih, a za 2025. godinu nije planirano novo zapošljavanje, dok su materijalni i financijski rashodi planirani prema prijašnjim troškovima neophodnim za rad Zavoda.

Financijskim planom za 2025. godinu za redovnu djelatnost Zavoda planirani su ukupni rashodi Zavoda u iznosu od 383.925,57 eura, što je minimalno povećanje u odnosu na Financijski plan Zavoda za prethodnu 2024. godinu i iznosi svega 0,22 %.

Projekcija rashoda za redovnu djelatnost Zavoda u 2026. godini iznosi 378.006,70 eura, a za 2027. godinu iznosi 370.606,70 eura, odnosno planira se daljnje smanjenje rashoda u odnosu na 2025. godinu.

OBRAZLOŽENJE PRENESENOG VIŠKA PRIHODA

Financijskim planom za 2025. godinu planira se preneseni višak prihoda u iznosu od71.450,00eura, koji obuhvaća realizirane i planirane a neutrošene vlastite prihode Zavoda (prihodi od pružanja usluge izrade prostornih planova i stručno analitičkih poslova) prerasporediti za podmirenje materijalnih troškova, nabavu dugotrajne imovine (računala, servera), te za rashode za zaposlene.

OBRAZLOŽENJE POSEBNOG DIJELA FINANCIJSKOG PLANA

U nastavku Obrazloženja Financijskog plana daje se sažeti pregled Financijskog plana po programima, odnosno aktivnostima i projektima iz Posebnog dijela Financijskog plana, te detaljan opis aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg programa rada.

|  |  |
| --- | --- |
| **Glavni program** | **P01 Javna uprava i administracija** |
| **Program** | **1001 Izvršna uprava i administracija Zavoda** |
| **Aktivnost:** | **A100001 Redovna djelatnost Zavoda za prostorno uređenje SMŽ** |
| **Opis programa** | Djelatnost Zavoda utvrđena je Zakonom o prostornom uređenju („Narodne novine", broj 153/13, 65/17, 114/18, 39/19, 98/19 i 67/23) i obuhvaća:   * izradu, odnosno koordinaciju izrade i praćenje provedbe prostornih planova područne (regionalne) razine * izradu izvješća o stanju u prostoru * vođenje informacijskog sustava prostornog uređenja i upravljanje istim u okviru njegovih ovlasti * pripremu polazišta za izradu, odnosno stavljanje izvan snage prostornih planova užih područja * pružanje stručne savjetodavne pomoći u izradi prostornih planova lokalne razine, izradi prostornih planova uređenja gradova i općina, generalnih urbanističkih planova, urbanističkih planova uređenja od značaja za Državu, odnosno Županiju te pri transformaciji prostornih planova iz analognog u digitalni oblik * obavljanje stručno analitičkih poslova iz područja prostornog uređenja, ako to zatraži nadležno Ministarstvo ili Župan i druge poslove u skladu sa Zakonom i Statutom Zavoda.   Zavod može izrađivati i prostorni plan područja posebnih obilježja, prostorni plan uređenja grada i općine, generalni urbanistički plan, urbanistički plan uređenja od značaja za Državu, odnosno županije te obavljati stručne analitičke poslove iz područja prostornog uređenja, ako to zatraži Ministarstvo ili Župan.  Sukladno članku 107. Zakona o prostornom uređenju Zavod daje mišljenje, na konačne prijedloge prostornih planova uređenja gradova, odnosno općina, generalnih urbanističkih planova i urbanističkih planova uređenja, a u pogledu usklađenosti tih planova s prostornim planom županije, Zakonom o prostornom uređenju i propisima donesenim na temelju tog Zakona, a sukladno članku 113.a. Zakona.  Zavod će ubuduće davati mišljenja i na transformirane prostorne planove gradova i općina („planove nove generacije tzv. ePlanove“). |
| **Opći cilj** | Unaprjeđenje sustava prostornog uređenja u Sisačko-moslavačke županiji, efikasnost i pravodobnost izrade dokumenata prostornog uređenja i drugih dokumenata iz nadležnosti Zavoda, te osiguravanje prostorno planskih pretpostavki za gospodarski razvitak Županije. |
| **Posebni ciljevi** | Daljnje unaprjeđenje sustava prostornog uređenja u županiji, kroz kvalitetu i pravodobnost izrade prostornih planova čije je donošenje u nadležnosti županije, te gradova i općina; nastavak i daljnje poboljšanje suradnje s jedinicama lokalne samouprave kroz postupak savjetodavno stručne suradnje Zavoda u izradi prostornih planova iz njihove nadležnosti, kroz davanje mišljenja na konačne prijedloge prostornih planova uređenja gradova i općina, generalnih urbanističkih planova i urbanističkih planova uređenja o usklađenosti s Prostornim planom Sisačko-moslavačke županije i zakonskim propisima, kao i kroz sudjelovanje u samoj izradi prostornih planova te izradi izvješća o stanju u prostoru; daljnja uspostava geoportala i sustava dokumentacije prostora koja se sastoji od donesenih prostornih planova, planova u izradi, stručnih i geodetskih podloga, studija i projekata s čitavog područja Sisačko-moslavačke županije; podrška Ministarstvu na uspostavi Informacijskog sustava prostornog uređenja. |
| **Pokazatelji uspješnosti** | Tijekom 2025. godine, u okviru redovne djelatnosti Zavod će provesti niz aktivnosti:   * kontinuirano praćenje provedbe Prostornog plana Sisačko - moslavačke županije ostvarit će se aktivnim sudjelovanjem Zavoda u svim fazama izrade prostornih planova uređenja grada/općine, generalnih urbanističkih planova i urbanističkih planova, za koje Zavod nije izrađivač te davanjem primjedbi, prijedloga i zahtjeva kao i redovnim sudjelovanjem u procedurama javnih rasprava * sukladno čl. 107. Zakona o prostornom uređenju, prije donošenja prostornog plana uređenja grada, odnosno općine i generalnog urbanističkog plana, Zavod će izdavati mišljenje u pogledu usklađenosti tog plana s Prostornim planom Sisačko-moslavačke županije i zakonima iz područja prostornog uređenja. Broj izdanih mišljenja ovisit će o broju izrađenih planova, kojih Zavod nije izrađivač, odnosno o broju zaprimljenih zahtjeva. * Zavod će u okviru propisanih nadležnosti nastaviti sustavno obrađivati i unositi podatke (prostorne planove, studije, izvješća o stanju u prostoru i druge dokumente značajne za prostorno uređenje) u informacijski sustav prostornog uređenja, kroz aplikaciju e-Katalog. * Zavod će i tijekom 2025. godine nastaviti pružati stručnu pomoć jedinicama lokalne samouprave u svim fazama izrade prostornih planova lokalne razine: kod pripreme polazišta i ciljeva pri izradi odluka o izradi prostornog plana; davanjem zahtjeva za izradu plana sukladno članku 90. Zakona o prostornom uređenju; pružanjem pomoći pri provedbi postupka ocjene o potrebi strateške procjene; sudjelovanjem na javnim raspravama; davanjem stručnih prijedloga, savjeta i mišljenja * sukladno sporazumu s Ministarstvom prostornog uređenja, graditeljstva i državne imovine Zavod će izraditi Elaborat stručno analitičkih poslova u sklopu pripremnih radova za izradu Izmjena i dopuna Prostornog plana Parka prirode Lonjsko polje * Zavod će u 2025. godini započeti izradu izmjena i dopuna Prostornog plana Sisačko-moslavačke županije s transformacijom u sustav planova nove generacije. |

|  |  |
| --- | --- |
| **Aktivnost:** | **A 10000 Izmjene i dopune Prostornog plana Sisačko-moslavačke županije s transformacijom** |
| **Opis programa** | Zavod od 2022. godine radi na V. izmjenama i dopunama Prostornog plana županije, te je izrada u tijeku, a donošenje se očekuje do sredine 2025. godine.  Na osnovu iskazanog interesa Županije za izradu izmjena i dopuna i transformaciju Prostornog plana Sisačke-moslavačke županije (KLASA: 350-02/24-03/5, URBROJ: 2176-02-24-2, od 20. ožujka 2024. godine), Ministarstvo prostornog uređenja, graditeljstva i državne imovine sufinancira izradu Plana u cilju što brže i uspješnije uspostave prostornih planova nove generacije.  Po donošenju Odluke o izradi Plana na Županijskoj skupštini, Zavod će započeti postupak transformacije uz potrebne izmjene i dopune Plana.  Sukladno Zakonu o prostornom uređenju (Narodne novine, br. 153/13, 65/17, 114/18, 39/19, 98/19, 67/23) i Uredbi o informacijskom sustavu prostornog uređenja (Narodne novine, br. 115/2015) Zavod će PPSMŽ transformirati u topološki uređen vektorski zapis  u gml ili shp formatu, georeferenciran u službenoj kartografskoj projekciji, strukturiran u slojeve s pridruženim atributnim tablicama izrađenima po modelu podataka određenom posebnim propisom o sadržaju prostornih planova.  Nakon transformacije Plan će putem modula „e Planovi“ biti unesen u informacijski sustav prostornog uređenja, te će biti dostupniji građanima, poslovnim subjektima i investitorima. |

|  |  |
| --- | --- |
| **Aktivnost:** | **A100003 Izrada i razvoj geoportala** |
| **Opis programa** | U svrhu razvoja i modernizacije struke u području prostornog uređenja, uspostavljen je Geoportal Sisačko-moslavačke županije koji predstavlja aplikaciju kao jedinstveno, odnosno središnje mjesto pristupa prostornim podacima za cijelo područje županije. Planirana sredstva namijenjena su za nastavak pružanja usluga na uspostavi, vođenju, i održavanju Geografskog informacijskog sustava (GIS-a) prostornog uređenja za područje Sisačko-moslavačke županije. |
| **Cilj programa** | Cilj uspostave Geoportala je omogućiti bolju dostupnost potrebnih informacija o stanju u prostoru i planiranim zahvatima u svrhu lakšeg dobivanja akata o gradnja kao i ostalih potvrda te omogućiti efikasniji rad tijela lokalne i područne (regionalne) samouprave pri izdavanju dozvola. |
| **Pokazatelji uspješnosti** | Tijekom 2025. godine nastaviti će se nadograđivati i nadopunjavati Geoportal s novim podacima iz novo usvojenih prostorno planskih dokumenata. Veća posjećenost i korištenje Geoportala od strane korisnika pokazatelj su uspješnosti projekta. |

**TEKUĆI PROJEKT**

|  |  |
| --- | --- |
| **Aktivnost:** | **A100004 Studija za razvoj zelene i plave infrastrukture SMŽ** |
| **Opis programa** | Na osnovi iskazanog interesa Zavoda, Ministarstvo prostornoga uređenja, graditeljstva i državne imovine je sa Zavodom sklopilo Sporazum o obavljanju stručno analitičkih poslova u sklopu provedbe Strategije prostornog razvoja Republike Hrvatske kroz izradu stručno analitičke podloge za izradu prostornih planova nove generacije pod nazivom „Studija identifikacije potencijala za razvoj zelene i plave infrastrukture Sisačko-moslavačke županije.“  U okviru ovog Sporazuma Zavod obavlja sljedeće stručno analitičke poslove:  1. Izrada projektnog zadatka za stručno analitičku podlogu  2. Odabir izrađivača stručno analitičke podloge „Studija identifikacije potencijala za razvoj zelene i plave infrastrukture Sisačko-moslavačke županije« sukladno projektnom zadatku:  I. Analiza i valorizacija izrađenih dokumenata relevantnih za razvoj zelene i plave infrastrukture  II. Analiza mogućnosti povezivanja zelene i plave infrastrukture u veće sustave  III. Identifikacije potencijala za razvoj zelene i plave infrastrukture Sisačko-moslavačke županije  IV. Grafički prikaz potencijala za razvoj zelene i plave infrastrukture Sisačko-moslavačke županije  3.Koordinacija izrade stručno analitičke podloge „Studija identifikacije potencijala za razvoj zelene i plave infrastrukture Sisačko-moslavačke županije«.  4. Provedbu participacije: organizacija savjetovanja s javnošću / uključivanje javnosti kroz provedbu online upitnika, fokus grupa, radionice i dr.  5. O stručno analitičkim poslovima iz stavka 1. ovog članka Zavod će dostaviti Elaborat stručno analitičke podloge iz naslova ovoga Sporazuma kao završni dokument.  Planirani dovršetak studije je drugi kvartal 2025. godine. |

Pročelnica

Blanka Bobetko Majstorović, dipl. ing. biol.